CELEX: 32014R0336
Language: ro
Date: 2014-03-28 00:00:00
Title: Regulamentul de punere în aplicare (UE) nr. 336/2014 al Comisiei din 28 martie 2014 privind clasificarea anumitor mărfuri în Nomenclatura combinată

2.4.2014   
            
            
               RO
            
            
               Jurnalul Oficial al Uniunii Europene
            
            
               L 99/1
            
         REGULAMENTUL DE PUNERE ÎN APLICARE (UE) NR. 336/2014 AL COMISIEI
   din 28 martie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului, pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament (2). Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pe o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 martie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Set condiționat pentru vânzarea cu amănuntul (așa-numit „sistem de cameră retrovizoare fără fir”) pentru instalarea în autovehicule, cu următoarele componente:
                  
                              —
                           
                           
                              o cameră de televiziune de zi și de noapte cu un senzor CMOS și o lentilă de 2,4 mm;
                           
                        
                              —
                           
                           
                              un transmițător fără fir cu antenă pentru semnalul video;
                           
                        
                              —
                           
                           
                              un receptor de 2,4 GHz fără fir pentru semnalul video, cu un ecran color cu cristale lichide (LCD) cu diagonala ecranului de 17,8 cm (7 inchi) și rezoluția de 480 × 240 pixeli. Acesta este echipat cu butoane funcționale și cu o interfață AV pentru conectarea aparatelor audio sau video externe.
                           
                        Camera de televiziune nu captează sunetul.
                  Produsul este conceput pentru a fi folosit, de exemplu, în autoturisme, în autocare sau în remorci, și permite șoferului să vadă în spate.
               
               
                  8528 72 40
               
               
                  Clasificarea se stabilește pe baza regulilor generale 1, 3(c) și 6 de interpretare a Nomenclaturii combinate, precum și pe baza textului codurilor NC 8528, 8528 72 și 8528 72 40.
                  Articolele se consideră mărfuri prezentate sub forma unui set condiționat pentru vânzarea cu amănuntul în sensul regulii 3(b), întrucât diferitele componente sunt asamblate împreună pentru a răspunde unei nevoi specifice sau pentru realizarea unei anumite activități.
                  Setul constă într-un aparat de emisie pentru televiziune (subpoziția 8525 50), o cameră de televiziune (subpoziția 8525 80) și un aparat de recepție de televiziune (subpoziția 8528 72). Niciuna dintre componente nu conferă setului caracterul său esențial, deoarece acestea sunt la fel de importante pentru îndeplinirea funcției setului respectiv.
                  Prin urmare, setul trebuie clasificat la poziția NC 8528 72 40 ca alt aparat de recepție de televiziune, în culori, cu tehnologia ecranului cu cristale lichide (liquid crystal display — LCD).